open-index/open-wikipedia-markdown huggingface dataset:
Florencio López Fernández

**Florencio López Fernández**, tamén coñecido como **O Cego dos Vilares**, nado en Pin (Bruicedo, A Fonsagrada) en 1914 e finado na Fontaneira (Baleira) en 1986, foi un coñecido violinista e intérprete galego.  

## Traxectoria 
Invidente desde cativo por causa da varíola foi un dos derradeiros músicos cegos, habituais nas feiras e romarías galegas, dos que se ten noticia. Foi moi coñecido por toda Galiza e Asturias, especialmente na zona da Fonsagrada, Baleira e Ribeira de Piquín. Algunhas das súas pezas foron recollidas no *Cancioneiro popular galego* de Dorothé Schubarth e Antón Santamarina. 

En 1981 gravacións súas apareceron no disco *Recolleita vol.1,* unha proxectada serie de recollas coordinada por Pablo Quintana para o selo discográfico Ruada. Tamén Xosé Luís Rivas Cruz (*Mini*) e Baldomero Iglesias Dobarrio (*Mero*), incluíron as súas pezas no repertorio de Fuxan os Ventos e A Quenlla. Unha parte das entrevistas e gravacións que Mini e Mero realizaron con el, figuran nos discos *Cantos Coplas e Romances de Cego* 1 e 2. 

A musicóloga e violinista África Domínguez, analizou o seu cancioneiro nun traballo de fin de Grao para a Universidade de Valladolid.

En 2015, o centro de música popular aCentral Folque, publicou un libro-disco sobre a súa figura titulado: *Florencio, cego dos Vilares*.
## Notas 
## Véxase tamén 
### Ligazóns externas 
* Portal do Patrimonio Cultural Inmaterial de Galicia 
* Páxina O canto do pobo, con numerosas partituras, letras e audicións do señor Florencio
* Muiñeira con violín
* Cantas da Palmeira
Fugazi Live Series

As ***Fugazi Live Series*** son unha serie de trinta gravacións ao vivo da banda estadounidense de post-hardcore Fugazi, editadas en CD-Rs en 2004 e 2005.

## Serie 1
A primeira serie de vinte gravación lanzouse en abril do 2004.

*01 ***9-3-87 Washington, DC / Wilson Center***
**Esta foi a primeira actuación de Fugazi.  Guy Picciotto non era aínda membro da banda. Destaca a inclusión do tema non editado anteriormente "Turn Off Your Guns".
*02 ***12-28-87 Washington, DC / DC Space***
*03 ***10-8-90 Bielefeld, Germany / PC 69***
*04 ***11-6-90 Nancy, France / Terminal Export*** (2 discos)
*05 ***8-17-91 Calgary, Canada / MacKewen Hall***
*06 ***6-28-92 Berlin, Germany / Tempodrom*** (2 discos)
*07 ***2-14-93 Ft. Lauderdale, Florida / The Edge***
*08 ***8-7-93 Washington, DC / Washington Monument*** (2 discos)
*09 ***9-4-93 Pontiac, Michigan / Plaza Amphitheater***
**As primeiras copias do disco colocan erroneamente o concerto en Detroit, Míchigan. 
*10 ***11-17-93 Canberra, Australia / Anu Bar*** (2 discos)
*11 ***8-26-94 Curitiba, Brasil / 92 Degrees*** (2 discos)
*12 ***10-9-95 Peoria, Illinois / Expo Center*** (2 discos)
*13 ***10-27-95 Seattle, Washington / DV8*** (2 discos)
**Un anaco de "Forensic Scene" deste concerto aparece na película de Fugazi *Instrument*.
*14 ***10-30-96 Sapporo, Japan / Counteraction***
*15 ***11-2-96 Hong Kong / South Island School Hall***
**Inclúe a gravación das probas de son con "Place Position" e "Cassavetes".
*16 ***5-2-97 NYC, New York / NYU Loeb Center*** (2 discos)
*17 ***7-1-97 Dunedin, New Zealand / The Room*** (2 discos)
**Inclúe unha improvisada peza instrumental interpretada mentres os técnicos arranxaban un problema coa PA.
*18 ***9-3-97 Washington, DC / Wilson Center*** (2 discs)
**Este é o primeiro concerto do décimo aniversario da banda. Imaxes desta actuación aparecen en *Instrument*.
*19 ***7-24-98 Fredericton, Canada / New Maryland Recreation Center*** (2 discos)
*20 ***5-7-99 Kilkenney, Ireland / Friary Hall*** (2 discos)

## Serie 2
A segunda serie de 10 gravacións lanzouse no ano 2005.
*21 ***3-16-90 Gainesville, Florida / American Legion Hall***
*22 ***10-14-91 Sydney, Australia / Triple J Radio***
**Actuación ao vivo no estudio. Inclúe un tema instrumental protagonizado polo piano non editado e a imaxe da súa portada é unha foto de Picciotto fronte a un canguro.
*23 ***5-29-92 Bordeaux, France / Theatre Barbey*** (2 discos)
*24 ***8-9-93 Washington, DC / Fort Reno Park***
**Inclúe unha versión instrumental de "By You", e o anaco de "Ice Cream Eating Motherfucker" que aparece en *Instrument*.
*25 ***8-28-93 Kansas City, Kansas / Memorial Hall*** (2 discos)
*26 '''''10-6-99 Geneva, Switzerland / L'usine*** (2 discos)
**Inclúe unha versión instrumental de "Ex-Spectator".
*27 ***3-27-02 New Orleans, Louisiana / Tipitina's*** (2 discos)
*28 ***10-22-02 Birmingham, UK / The Sanctuary*** (2 discos)
*29 ***10-31-02 Leeds, UK / Metropolitan University Student's Union*** (2 discos)
*30 ***11-4-02 London, UK/ The Forum''''' (2 discos)
**Esta foi a última actuación de Fugazi antes do seu actual hiato. >Inclúe unha estraña interpretación de "Lusty Scripps".
Fred Thompson

**Fred Dalton Thompson**, nado **Freddie Dalton Thompson**; o 19 de agosto de 1942 en Sheffield (Alabama) e finado o 1 de novembro de 2015, foi un actor e político estadounidense do Partido Republicano, senador por Tennessee de 1994 a 2003.

## Traxectoria 
Thompson aparece en gran número de telefilmes e series de televisión, frecuentemente interpretando figuras gobernamentais. Ao final do seu mandato como senador, en 2002, comezou a actuar na serie da NBC *Law & Order*, interpretando ao fiscal do distrito de Manhattan Arthur Branch.

Thompson serviu como presidente do Comité Asesor de Seguridade Internacional (ISAB) (2006-2007) do Departamento de Estado, foi membro da Comisión de Revisión en Economía e Seguridade China-EEUU, do Council on Foreign Relations, tamén contribúe ocasionalmente co American Enterprise Institute, especializándose en seguridade nacional e intelixencia.. De 2006 a 2007 foi analista político para *ABC News Radio*.

En maio de 2007 anunciou que se ía presentar a súa candidatura para o nomeamento republicano para as eleccións presidenciais de 2008, pero polo pouco apoio recibido nas primeiras eleccións primarias retirou a súa candidatura. En 2009 volveu a actuar como actor convidado en varias series e principiou o seu propio programa de radio, *The Fred Thompson Show*, en Westwood One presentado coa súa dona, Jeri; tamén protagonizou xunto con Brian Dennehy o telefilme *Alleged*.

## Notas
Ernst Bloch

**Ernst Bloch** nado en Ludwigshafen, o 8 de xullo de 1885 e finado en Tubinga, o 4 de agosto de 1977 foi un filósofo marxísta alemán.

## Traxectoria 
Fillo dun matrimonio xudeu, dende moi novo interesouse pola filosofía, refuxiándose contra a vontade dos seus pais na Biblioteca Real de Manheim.

Máis tarde doutórase en Würzburg e coñece en Berlín a Georg Simmel e a Gyorgy Lukács. En Heilderberg entra no Círculo Max Weber, onde coñece a Karl Jaspers. Comezada a primeira guerra mundial, foxe para Suíza para non prestar o servizo militar. Nos anos vinte traba amizade con Theodor Adorno, Bertolt Brecht e Walter Benjamin.

En 1938, fuxindo dos nazis, emigra a Estados Unidos, onde non consegue traballo nin publicar ren. En 1949, retorna a Alemaña oriental, a República Democrática Alemá, onde acepta a cátedra de filosofía en Leipzig, alí é agasallado, entra na Academia das Ciencias, recibe a Medalla de Mérito da Patria e as súas aulas énchense multitudinariamente.

Alí comeza a amosarse crítico co partido único (O Partido Socialista Unificado de Alemaña). Isto provoca a persecución dos seus alumnos, que son obrigados a facer confesións públicas, o despedimento da súa muller a a prohibición de realizar actividades públicas. Pide asilo político na República Federal Alemá e da clases en Tubinga, onde as aulas se enchen para escoitalo.

Implícase publicamente contra a Guerra do Vietnam, contra o terrorismo de esquerdas, polos dereitos civís, e foi unha referencia na revolución de maio do 68.

## Pensamento 
**Ernst Bloch** pescuda en distintos saberes e artes os contidos utópicos, aquel excedente humano que contribúe á transformación social de cara a unha sociedade sen clases, igualitaria e xusta. O contido do acto da esperanza é a función utópica que é unha dimensión antropolóxica esencial e abre a visión non falseada ideoloxicamente do contido da esperanza humana. A utopía é fundamental para o marxismo en canto que meta de toda a acción en todas as disciplinas. A utopía é unha crítica á ideoloxía dominante na medida en que concibe unha reconstrución da sociedade. É a condensación obxectiva do que está por vir a partir do *aínda-non* da realidade inconclusa.

Fronte á redución a arte realista por parte do marxismo oficial, Ernst Bloch defende o expresionismo como arte que expresa as contradicións do presente e que contén unha carga transformadora.

As súas ideas influíron en autores como Theodor Adorno, Herbert Marcuse, Gustavo Gutiérrez Merino e Jürgen Moltmann

## Obras 
* *Geist der Utopia*.
* *Das Princip Hoffnung*.
* *Erbschaft Dieser Zeit*.
* *Subjekt-Objekt, Erlaüterungen zu Hegel*.
* *Naturrecht und menschliche Würde*.
* *Spuren*.
* *Experimentum Mundi*.
Happily Ever After

***Happily Ever After*** é un LP dobre recompilatorio da banda inglesa The Cure, editado en 1981 polo selo A&M Records. Está formado polos álbums *Seventeen Seconds* e *Faith* e lanzouse só nos Estados Unidos. A finais dos anos 80 editaríase en CD.

## Listaxe de cancións 
### Disco 1 
# "A Reflection"
# "Play For Today"
# "Secrets"
# "In Your House"
# "Three"
# "The Final Sound"
# "A Forest"
# "M"
# "At Night"
# "Seventeen Seconds"

### Disco 2 
# "The Holy Hour"
# "Primary"
# "Other Voices"
# "All Cats Are Grey"
# "The Funeral Party"
# "Doubt"
# "The Drowning Man"
# "Faith"
Live Smashing Pumpkins

**Live Smashing Pumpkins** é unha iniciatica conxunta da banda estadounidense de rock alternativo The Smashing Pumpkins e o distribuidor de música Nugs.net Enterprises, para vender gravacións "masterizadas directamente na mesa de son" dos concertos de The Smashing Pumpkins da súa xira polo 20 aniversario celebrada en Norteamérica. As actuacións foron editadas individualmente en paquetes cos formatos CD, FLAC, MP3 e CD/MP3.

## Edicións 
Houbo tamén unha actuación no Mohegan Sun Arena de Uncasville, Connecticut, pero a súa gravación estropeouse. Un paquete con toda a xira foi lanzado o 15 de xaneiro do 2009.
Tim Allen

**Tim Allen**, nado **Timothy Alan Dick** o 13 de xuño de 1953, é un humorista e actor estadounidense.

## Traxectoria 
Allen é coñecido por protagonizar a serie *Home Improvement* (1991-1999), tamén lle deu voz a Buzz Lightyear nos filmes de *Toy Story* e protagonizou *The Santa Clause* (1994), *Galaxy Quest* (1999) e *Wild Hogs* (2007)

## Notas 
## Véxase tamén
USAM Nîmes

|}

A **Union Sportive des Anciens du Mont Duplan Nîmes**, máis coñecido como **USAM Nîmes**, é un equipo de balonmán da localidade de Nîmes, Francia. Actualmente compite no Championnat de France, a máxima categoría do balonmán galo e que gañou en catro ocasións. Foi fundado en 1960 e tivo a súa época dourada na segunda metade da década dos '80 e a primeira metade da dos '90, cando gañou varios títulos nacionais.

## Palmarés 
* **4 Ligas francesas:** 1988, 1990, 1991, 1993
* **3 Copas de Francia:** 1985, 1986, 1994

## Cadro 2015-2016 
## Véxase tamén 
### Ligazóns externas 
* Sitio oficial do USAM Nîmes 
* Páxina oficial dos seareiros do USAM 
* Sitio non oficial do USAM
Abe Vigoda

**Abraham Charles "Abe" Vigoda**, nado o 24 de febreiro de 1921 en Nova York e finado o 26 de xaneiro de 2016, foi un actor estadounidense.

## Traxectoria 
Vigoda é coñecido pola súa interpretación de Sal Tessio no filme *O padriño* (1972), e o do detective Phil Fish na comedia de situación *Barney Miller* (1975–1977) e na súa secuela *Fish* (1977-1978) na ABC. Posteriormente realizou aparicións no programa de televisión ''Late Night with Conan O'Brien''.
Galería de imaxes de Goiáns, Porto do Son

**San Sadurniño de Goiáns** é unha parroquia que se localiza no concello de Porto do Son.

## Galería de imaxes

Ficheiro:Goiáns, Porto do Son.jpg|Igrexa parroquial.
Ficheiro:San Sadurniño de Goiáns 2. Porto do Son.jpg|Igrexa de San Sadurniño de Goiáns.
Ficheiro:San Sadurniño de Goiáns 1. Porto do Son.jpg|Vista do camposanto.
Ficheiro:Goiáns (6).jpg|Muro altomedieval na igrexa de Goiáns

### Portosín

Ficheiro:Portosín, Porto do Son.jpg|Portosín.
Ficheiro:Portosín cruceiro de capela 01-01b.jpg|Cruceiro de capela.
Ficheiro:Gaivotas, Portosín, Goiáns, Porto do Son, Galiza.jpg|Gaivotas
Ficheiro:Amarrado e a espera, Portosín, Goiáns, Porto do Son, Galiza.jpg|Embarcación con nasas
Ficheiro:No carro, Portosín, Goiáns, Porto do Son.jpg
Ficheiro:Portosín, Porto do Son, Galiza.jpg
Ficheiro:Portosin Spain wharf.jpg

## Véxase tamén
*Galería de imaxes de Porto do Son
Mae Whitman

miniatura|Mae Whitman en 2010.
**Mae Margaret Whitman**, nada o 9 de xuño de 1988 nos Ánxeles, é unha actriz estadounidense.

## Traxectoria 
Whitman é coñecida polo papel de Ann Veal na serie de televisión *Arrested Development* (2004-2006) e por pórlle a voz a Katara na serie de debuxos animados *Avatar: The Last Airbender* (2005-2008), tamén lle deu voz a Rose/Huntsgirl en *American Dragon: Jake Long* (2005-20079 e a Tinker Bell en varios filmes para vídeo como *Tinker Bell and the Great Fairy Rescue*, *Secret of the Wings*, *The Pirate Fairy* e *Tinker Bell and the Legend of the NeverBeast*. Desde 2010 interpreta a Amber Holt en *Parenthood*

## Notas 
## Véxase tamén
Billy Dee Williams

**Billy Dee Williams**, nado **William December Williams, Jr.** o 6 de abril de 1937 en Nova York, é un actor e cantante estadounidense.

## Traxectoria 
Williams é sobre todo coñecido polo papel de Lando Calrissian na triloxía orixinal de *Star Wars*. Tamén interveu con papeis secundarios no cine, o máis salientable foi o de Harvey Dent en *Batman* (1989) e en series de televisión como *Scrubs*.

## Véxase tamén
Ariel Winter

[miniatura|dereita|220px|Ariel Winter en febreiro de [2014.]]
**Ariel Winter Workman**, nada nos Ánxeles o 28 de xaneiro de 1998, é unha actriz infantil estadounidense.

## Traxectoria 
Ariel é coñecida por dar vida a Alex Dunphy na serie de televisión *Modern Family* e o personaxe secundario de Lucy Moore en *ER*. Tamén actuou como actriz de dobraxe en series de animación como *Phineas and Ferb* e o filme *Bambi II*.

## Véxase tamén
Sonic Youth Recordings

**Sonic Youth Recordings** (ás veces referido como SYR) é un selo discográfico creado pola banda de rock alternativo estadounidense Sonic Youth en 1996. SYR creouse para permitirlle ao grupo editar discos seus e dos seus amigos sen as presións comerciais dun grande selo. Como resultado, o traballo da discográfica tende á libre improvisación e á música experimental.

Os discos que os propios Sonic Youth editaron a través do selo seguen a tradición de lanzado cada un nunha lingua distinta. *SYR1* ten os títulos dos temas e a arte da portada en francés; *SYR2* está en neerlandés, *SYR3* en esperanto, *SYR5* en xaponés, *SYR6* en lituano, *SYR7* en arpitano, e *SYR8* está en dinamarqués.

## Discografía
* Sonic Youth - *SYR1: Anagrama*
* Sonic Youth - *SYR2: Slaapkamers Met Slagroom*
* Sonic Youth/Jim O'Rourke - *SYR3: Invito Al Ĉielo*
* Sonic Youth e outros - *SYR4: Goodbye 20th Century*
* Kim Gordon/Ikue Mori/DJ Olive - *SYR5*
* Sonic Youth/Tim Barnes - *SYR6: Koncertas Stan Brakhage Prisiminimui*
* Sonic Youth - ''SYR7: J'Accuse Ted Hughes*
* Sonic Youth con Mats Gustafsson e Merzbow - *SYR8: Andre Sider Af Sonic Youth*
* Sonic Youth - *SYR9: Simon Werner a Disparu''
Montpellier HB

|}

O **Montpellier Agglomération Handball** é un equipo de balonmán da cidade de Montpellier, Francia. Actualmente milita na Championnat de France de handball, a máxima categoría do balonmán francés, categoría á que ascendeu en 1991 e que gañou en 11 ocasións. Nos últimos anos converteuse nun dos grandes dominadores deste deporte en Francia ao conseguir 11 Ligas, 9 Copas e 5 Copas da Liga.

A nivel internacional, o título máis importante conseguido polo club foi a Copa de Europa do 2003 tras derrotar na final ao Portland San Antonio de Pamplona, converténdose no único equipo francés que conseguiu gañar esta competición.

## Historia
O club foi fundado en 1982 baixo o nome de *Cosmos Montpellier*. O equipo foi ascendendo de ano en ano, pasando de xogar na División Departamental ata acadar a Nationale 3 na tempada 1986-87. Ese ano o club troca o seu nome polo de *Montpellier La Paillade Sport Club* e gaña o campionato da Natinale 3.

En 1989 proclamouse campión da Nationale 2 e venceu no Trofeo de Francia. Ese mesmo ano foi rebautizado co seu nome actual. Co novo nome pasa tres tempadas na Nationale 2. En 1991, Patrice Canayer, é nomeado adestrador do equipo, conseguindo o campionato da Nationale 2, o que lle permitiu ao equipo disputar a promoción de ascenso á 1ª División. Esta rápida progresión debeuse á estruturación rápida do seu presidente Jean-Paul Lacombe.

Os resultados encadeáronse moi rapidamente dende a tempada 1993-94. Coa primeira participación na Copa de Europa e a primeira Liga francesa, conseguida nos últimos segundos do último partido fronte ao OM Vitrolles na tempada 1994-95.

Dende a tempada 1997-98 á 2004-05, o Montpellier HB conseguiu sete das oito ligas disputadas e foi subcampión na 2000-01. Durante o mesmo período, conquistou seis veces a Copa de Francia, e como punto culminante conquistou a Copa de Europa en 2003, tras bater na final ao Portland San Antonio de Pamplona, co seu xogador estrela Jackson Richardson, nunha polémica final. Tamén conseguiu gañar en dúas ocasións a Liga dos Pireneos (2002 e 2004) tras derrotar nas dúas ocasións ao FC Barcelona.

## Palmarés
* **1 Copa de Europa:** 2003. 
* **2 Ligas dos Pireneos:** 2002 e 2004. 
* **12 Ligas:** 1995, 1998, 1999, 2000, 2002, 2003, 2004, 2005, 2006, 2008, 2009 e 2010. 
* **10 Copas de Francia:** 1999, 2000, 2001, 2002, 2003, 2005, 2006, 2008, 2009 e 2010. 
* **6 Copas da Liga:** 2004, 2005, 2006, 2007, 2008 e 2010.

## Cadro de xogadores da tempada 2010-2011
## Véxase tamén
### Ligazóns externas
* Web oficial do Montpellier HB
* Web dos seareiros do Montpellier HB
ASK Riga

O **Armijas Sporta Klubs Rīga**, coñecido popularmente como **ASK Riga**, é un club profesional de baloncesto letón con sede na cidade de Riga, capital do país. Actualmente xoga na Latvijas Basketbola līga, a máxima categoría do baloncesto letón. O ASK foi o primeiro campión da Copa de Europa (actual Euroliga), torneo que conseguiu en tres ocasións consecutivas, sendo o único equipo en logralo xunto a Jugoplastika.

## Véxase tamén 
### Ligazóns externas 
* Sitio web oficial
Joanne Woodward

[miniatura|Woodward en *[The Long, Hot Summer* (1958)]]
**Joanne Gignilliat Trimmier Woodward**, nada o 27 de febreiro de 1930 en Thomasville, Xeorxia é unha actriz estadounidense, casada con Paul Newman desde 1957 ata a súa morte en 2008.

## Traxectoria 
[150px|miniatura|esquerda|Estrela no [paseo da Fama de Hollywood]]
Woodward é coñecida pola súa interpretación en *The Three Faces of Eve* (1957) pola que gañou un Óscar á mellor actriz.

## Véxase tamén
A Cachada

O topónimo **A Cachada** pode referirse a:

;En Galiza
***A Cachada**, lugar da parroquia de Arteixo, no concello de Arteixo;
***A Cachada**, lugar da parroquia de Monteagudo, no concello de Arteixo;
***A Cachada**, lugar da parroquia de Baredo, no concello de Baiona;
***A Cachada**, lugar da parroquia de Lestón, no concello da Laracha;
***A Cachada**, lugar da parroquia de Soandres, no concello da Laracha;
***A Cachada**, lugar da parroquia de Portas, no concello de Portas;
***A Cachada**, lugar da parroquia de Romai, no concello de Portas;
***A Cachada**, lugar da parroquia do Rosal, no concello do Rosal;
***A Cachada**, lugar da parroquia de Nantes, no concello de Sanxenxo;
***A Cachada**, lugar da parroquia de Saiáns, no concello de Vigo.

## Véxase tamén
### Outros artigos
A Cachadiña

O topónimo **A Cachadiña** pode referirse a:

;En Galiza
***A Cachadiña**, lugar da parroquia de Canduas no concello de Cabana de Bergantiños.
***A Cachadiña**, lugar da parroquia de Uma no concello de Salvaterra de Miño.

## Véxase tamén
### Outros artigos
Dadín

Como topónimo **Dadín** pode referirse a:

;En Galiza
***Dadín**, parroquia do concello do Irixo;
****Dadín**, lugar de dita parroquia;
***Dadín**, lugar da parroquia de Dena, no concello do Meaño;
***Dadín**, lugar da parroquia de Nantes, no concello do Sanxenxo.
Copa de Europa de Hóckey Herba Masculina

A **Copa de Europa de Hóckey Herba** foi a máxima competición oficial a nivel de clubs de hóckey herba que se disputou en Europa con carácter anual dende 1969 ata 2007, cando se creou a Liga Europea de Hóckey, aínda que as cinco primeiras edicións non eran oficialmente consideradas como Copa de Europa pola Federación Europea de Hóckey.

Oito equipos, tódolos campións das súas respectivas ligas nacionais, competían nesta competición, que se disputaba polo verán nunha sede. Os países participantes eran aqueles cuxos campións finalizasen na tempada anterior no *top seis*, xunto cos dous países cuxos clubs chegaran á final do EuroHockey Club Champions Trophy. Os dous países peor clasificados na copa da tempada anterior disputaban o Trophy. Dun xeito similar de promoción e descenso funciona a asignación das prazas para xogar ou o Trophy ou o Challenge I e entre este último e o Challenge II.

## Historial 
## Véxase tamén 
### Ligazóns externas 
* Web da Federación Europea de Hóckey
HC Klein Zwitserland

O **HC Klein Zwitserland** é un equipo de hóckey herba da cidade da Haia, Países Baixos. O club foi fundado o 20 de setembro de 1908, a pesar do cal, o equipo actual é o resultado da fudión en 1974 do Haagsche Hockey en IJshockeyclub (HHIJC) e o Tot Ons Genoegen Opgericht (TOGO).

O primeiro equipo do HCKZ gañou a máxima categoría do hóckey herba neerlandés, a Hoofdklasse hockey cinco tempadas consecutivas entre a 1979-80 e a 1983-84, éxito que completou con dous títulos da Copa de Europa e conseguindo un récord de oito títulos entre 1977 e 1984. O primeiro equipo feminino do club volveu á elite do hóckey herba neerlandés no 2001 coa axuda da estrela australiana Alyson Annan.

## Palmarés
* **5 Ligas neerlandesas:** 1979-80, 1980-81, 1981-82, 1982-83, 1983-84
* **2 Copas de Europa:** 1979, 1981

## Véxase tamén
### Ligazóns externas
*Sitio web oficial do HC Klein Zwitserland
HC Roma

O **Hockey Club Roma** é un equipo de hóckey herba da cidade de Roma (Italia) fundado en 1968 e que actualmente compite na Serie A1, a máxima categoría deste deporte en Italia e que conseguiu gañar en seis ocasións. A nivel internacional cómpre destacar os subcampionatos da Copa de Europa non oficial dos anos 1969 e 1971.

## Palmarés
* **6 Campionatos italianos:** 1990-91, 2000-01, 2001-02, 2005-06, 2006-07, 2009-10
* **6 Campionatos italianos indoor:** 1999-00, 2000-01, 2002-03, 2003-04, 2005-06, 2006-07
* **2 Copas de Italia:** 2004-05, 2009-10

## Véxase tamén
### Ligazóns externas
* Sitio web oficial do HC Roma
Russell Brand

**Russell Edward Brand**, nado en Grays (Essex) o 4 de xuño de 1975 é un humorista, actor, cantante e presentador de radio e televisión británico.

## Traxectoria 
miniatura|esquerda|Russell Brand en 2008.
Brand fíxose famoso no Reino Unido por presentar un programa relacionado co *Big Brother*, o ''Big Brother's Big Mouth* (2004-2007), e polo seu programa de radio que se emitiu de 2006 a 2008 e de novo desde 2010. Como actor apareceu en varios filmes, como *St Trinian's* (2007), *Forgetting Sarah Marshall* (2008), *Bedtime Stories* (2008) ou *Get Him to the Greek* (2010) e deulle voz a Gru en *Despicable Me''. Brand viuse envolto en varias controversias, como en 2008 cando deixou mensaxes no contestador do actor Andrew Sachs consideradas obscenas polos medios de comunicación e que provocou o seu cesamento na BBC. O 23 de outubro de 2010 casou coa cantante Katy Perry e dous anos despois separáronse.

## Notas
A Cachadiña, Uma, Salvaterra de Miño

**A Cachadiña** é un lugar da parroquia de Uma, no concello pontevedrés de Salvaterra de Miño na comarca do Condado. Segundo o IGE, en 2022 tiña 15 habitantes (8 homes e 7 mulleres).

## Lugares e parroquias 
### Lugares de Uma 
### Parroquias de Salvaterra de Miño 
## Notas 
## Véxase tamén 
### Outros artigos 
* Lugares de Salvaterra de Miño
O Santo, O Ézaro, Dumbría

**O Santo** é un lugar da parroquia do Ézaro no concello coruñés de Dumbría na comarca de Fisterra.

## Lugares e parroquias 
### Lugares da parroquia do Ézaro 
### Parroquias de Dumbría
O Santo

O topónimo **O Santo** pode referirse a:

;En Galiza
***O Santo**, lugar da parroquia de Ortoño, no concello de Ames;
***O Santo**, lugar da parroquia do Ézaro, no concello de Dumbría;
***O Santo**, lugar da parroquia de Carraxo, no concello de Laza;
***O Santo**, lugar da parroquia de Senra, no concello de Ortigueira;
***O Santo**, lugar da parroquia de Nantes, no concello de Sanxenxo;
***O Santo**, lugar da parroquia de Alongos, no concello de Toén;
***O Santo**, lugar da parroquia de Árbol, no concello de Vilalba.

## Véxase tamén
### Outros artigos
***A Santa**, lugar da parroquia de Muíño, no concello de Zas.
Seixomil

Como topónimo **Seixomil** pode referirse a:

;En Galiza
***Seixomil**, lugar da parroquia de Santa Baia de Berredo, no concello da Bola;
***Seixomil**, lugar da parroquia de Rabiño, no concello de Cortegada;
***Seixomil**, lugar da parroquia de Lores, no concello de Meaño;
***Seixomil**, lugar da parroquia de Nantes, no concello de Sanxenxo.

## Véxase tamén
### Outros artigos
Makea Pori Ariki

**Makea Pori Ariki** ( ? - 28 de outubro de 1839) foi o ariki da dinastía Makea Nui Ariki, unha das tres liñas da tribo (*vaka*) de *Te-au-o-Tonga* en Rarotonga (Illas Cook).

## Traxectoria 
A mención máis antiga que se conserva remóntase á guerra civil de 1815-1816 cando se tivo que refuxir coa súa familia en Puaikura, no oeste da illa, ao cabo de sete anos puido volver a Avarua, sucedendo a seu pai Makea Tinirau Ariki en 1823. Nese ano estivo na illa o misioneiro John Williams da Sociedade Misioneira de Londres que intentou convertelo ao cristianismo deixando na illa a Papehia que logrou que destruíse os símbolos da relixión tradicional, recibindo o bautismo en 1825 ao paso do reverendo Robert Bourne pola illa.
Sporting Clube de Portugal (balonmán)

|}

A **sección de balonmán do Sporting Clube de Portugal** é un equipo profesional de balonmán da cidade de Lisboa, Portugal. Actualmente o equipo compite na LPA, a máxima categoría do balonmán portugués, competición que gañou en 17 ocasións. É o único equipo portugués que gañou un título europeo, logo de derrotar na final da EHF Challenge Cup ao MMTS Kwidzyn polaco na tempada 2009-10.

## Palmarés 
* **19 Ligas Portuguesas:** 1951–1952, 1955–1956, 1960–1961, 1965–1966, 1966–1967, 1968–1969, 1969–1970, 1970–1971, 1971–1972, 1972–1973, 1977–1978, 1978–1979, 1979–1980, 1980–1981, 1983–1984, 1985–1986, 2000–2001, 2004-2005, 2005-2006
* **13 Copas de Portugal:** 1971–72, 1972–73, 1974–75, 1980–81, 1982–83, 1987–88, 1988–89, 1997–98, 2000–01, 2002–03, 2003–04, 2004–05 , 2011-12
* **2 Supercopas de Portugal:**1997–98, 2001–02 
* **1 EHF Challenge Cup:** 2009-10

## Notas 
## Véxase tamén 
### Ligazóns externas 
* Sitio web da sección de balonmán do SCP
Requena

**Requena** é un concello da Comunidade Valenciana, situado no interior da provincia de Valencia, na comarca de Requena-Utiel. En 2010 tiña unha poboación de 21.448 habitantes.

## Xeografía 
Está situada entre a meseta castelán-manchega e o Mediterráneo do que tan só a separan 67&nbsp;km. É un territorio formado por unha meseta de invernos fríos e veráns calorosos, de bos recursos hidráulicos e de grandes belezas e contrastes. Atópase situada na zona máis occidental da provincia de Valencia, onde o río Cabriel limítaa polo oeste e sur con profundas gargantas; polo leste e norte, a Serra de Juan Navarro e o Pico do Tezo (1.250 m.) sepárana das serranías do Turia.

## Historia 
Os primeiros restos arqueolóxicos que indican os primeiros indicios de poboación e orixe da cidade datan do século VII aC. Tamén existen restos da época romana.

A cidade entrou a formar parte dos reinos musulmáns sendo coñecida como ''Rakka'na*, cuxo significado é "A forte". Do ano 1021 en diante convértese na cidade fortificada que marca a divisoria entre os reinos de Valencia e de Toledo. Fernando III o Santo reconquista Requena moi posiblemente no ano 1238.

En 1707 Filipe V concédelle o título de *Vila* e en 1836 recibe o título de *Cidade'' de mans de Isabel II.

## Demografía 
O concello de Requena ten 21.448 habitantes (INE 2010).

[miniatura|300px|centro|Evolución temporal da poboación de Requena (anos [1699 a 2009).]]

## Economía 
Durante o século XX creceron os cultivos de vide na cidade, sendo esta a súa maior actividade económica. Actualmente, cunhas 18.000 hectáreas de cultivos é un dos concellos de España con maior produción vinícola. Forma parte da Denominación de Orixe Utiel-Requena, que abarca outros concellos da zona, como Utiel.

## Cidades irmandadas 
*20px|border Baler, Filipinas

## Galería de imaxes 

Ficheiro:ReqFortaleza.JPG|Fortaleza
Ficheiro:ReqIgStaMaria.JPG|Igrexa de Santa María
Ficheiro:ReqPlaAlbornoz.JPG|Praza da Vila

## Véxase tamén 
### Ligazóns externas 
* Concello de Requena 
* Aldeas de Requena
Offenwier

**Offenwier** é unha entidade de poboación neerlandesa de 160 habitantes do concello de Súdwest Fryslân (Frisia).

Está situada ao leste de Snits nas beiras do mar de Snits e onde se localiza o Paviljoen Snitser Mar, un importante centro turístico. A localidade mencíonse por vez primeira en 1328 co nome de *Offinghewere*. A igrexa da localidade é a construción máis antiga do concello.
To Leave A Trace

''''* (inglés para «Deixar pegada») é un grupo de *metalcore* con base en Lutsk, Volyn (Ucraína) nado a finais do 2007. O grupo confórmano Oksana Bugayova ─vocalista─, Artur Vashchuk ─batería─, Yaroslav Bebko ─guitarrista─ e Vasyl Yaremiy ─baixista─. O grupo está sen contrato discográfico e distribúe a súa música libremente pola Internet, ao tempo que dan concertos por diversos lugares de Europa.

## Álbums 
miniatura|Portada de *Fight Your Evil Side*.
O seu primeiro e ata o momento único álbum é *Fight Your Evil Side* (inglés para «Loita contra o teu lado malvado»), publicado en maio do ano 2009.

Ademais nestes momentos están a traballar nun segundo álbum titulado *Boatman Is The Hero'' (inglés para «O barqueiro é o heroe»). A gravación inicial xa se realizou en Ucraína, e o traballo no álbum continúa nestes momentos no estudio estadounidense American Pink Noise Studio.

## Concertos 
O grupo adoita dar concertos no seu país natal. Tras a publicación do seu primeiro álbum, iniciaron unha xira que abrangueu ademais algúns festivais Europeos. No ano 2010 aventuráronse por Polonia, onde deron preto de trinta concertos.

## Licenza 
Todos os temas publicados polo grupo están baixo a licenza «Creative Commons Recoñecemento Compartir Igual 3.0», o que os converte en música libre.

## Notas 
## Véxase tamén
Makea Takau Ariki

**Makea Takau Ariki** (1845 - 1911), foi a ariki da dinastía Makea Nui Ariki, unha das tres xefaturas da tribo *Te-au-o-Tonga* de Rarotonga nas Illas Cook.

## Traxectoria 
Sucedeu a seu tío Makea Abela Ariki en 1871., na década de 1860 casou con Ngamaru Rongotini Ariki, un dos tres arikis de Atiu. Reinou durante corenta anos, nunha época crucial para as Illas Cook, en 1885 visita co seu home a Nova Zelandia, onde a presentan como a raíña de Rarotonga, por medo a unha expansión francesa na rexión asina á súa volta á illa xunto con Tinomana Mereana Ariki e os arikis de Atiu unha petición demandando a protección da coroa británica, en setembro ao paso dun navío de guerra francés por Avarua izou a bandeira británica, convertendo a illa de facto en protectorado británico, oficializándose nunha cerimonia de izado da bandeira británica en outubro ao chegar á illa un barco de guerra británico. Frederick Moss foi o primeiro residente británico, que puxo en vigor unha organización federal cun parlamento e un goberno, Makea Takau converteuse na cabeza do consello executivo aínda que o residente británico lle deu máis poder político a Makea Vakatini Tepou o te Rangi Ariki. Aínda que Makea Takau se opuxo a unha anexión a Nova Zelandia finalmente tivo lugar o 7 de outubro de 1900, confirmando o novo residente neozelandés, Walter Edward Gudgeon, a Makea Takau como xefe do goberno.

## Notas
Os Caseiros

O topónimo **Os Caseiros** pode referirse a:

;En Galiza
***Os Caseiros**, lugar da parroquia de Baroncelle, no concello de Abadín;
***Os Caseiros**, lugar da parroquia de Adragonte, no concello de Paderne;
***Os Caseiros**, lugar da parroquia de Noalla, no concello de Sanxenxo;
***Os Caseiros**, lugar da parroquia de Arabexo, no concello de Val do Dubra.

## Véxase tamén
### Outros artigos
***Caseiro**, lugar da parroquia de Nieva, no concello de Avión.
Loaiïngea

miniatura|Localización de Loaiïngea.
miniatura|Torre do reloxo.

**Loaiïngea** é unha entidade de poboación neerlandesa de 70 habitantes en Súdwest Fryslân (Frisia) ao nordeste de Snits e que forma parte da denominada Snitser Fiifgea xunto con Gau, Goaiïngea, Offenwier e Skearnegoutum.

A aldea ata 1984 pertenceu ao antigo concello de Wymbritseradiel para pasar ao de Snits ao que pertenceu ata a súa disolución o 1 de xaneiro de 2011. A torre do reloxo do cemiterio está declarada Monumento Nacional desde 1949.
Antonín Panenka

**Antonín Panenka**, nado en Praga o 2 de decembro de 1948, é un exfutbolista checoslovaco. Xogaba de centrocampista e foi internacional coa selección checoslovaca. Pasou á historia do fútbol grazas ao seu hábil e sorprendente xeito de converter o penalti que deu a vitoria á Checoslovaquia na final da Eurocopa de 1976 fronte a Alemaña Federal. Na actualidade é o presidente do Bohemians 1905.

## Notas 
## Véxase tamén
Afûk

**Afûk** é unha fundación cultural frisoa con sede en Ljouwert que traballa na difusión da lingua e da cultura frisoa fundada en 1928 co nome de **Algemiene Fryske Underrjocht Kommisje**.
## Características 
A Afûk naceu o 25 de abril de 1928 presidida por Douwe Kalma e organizada por diversas asociacións culturais frisoas para o ensino do frisón na escola, onde se podía cursar como materia optativa fóra das horas lectivas, e para dar clasee a adultos que quixesen ser ensinantes de frisón, por ese motivo a organización estaba baixo supervisión do Consello Escolar Provincial. A partir de 1937 permitiuse o ensino optativo do frisón dentro do ensino regrado polo que a Afûk deixou de dar clases aos nenos, centrándose en organizar cursos para adultos coñecidos como *Folk en Gealeargongen foar Folwoeksenen* e progresivamente ampliou as súas actividades.

Entre as tarefas da organización está o mantemento dunha librería onde se venden libros en frisón e sobre Frisia e a cultura frisoa, a edición de libros mediante dous selos editoriais, Afûk onde se editan libros infantís, xuvenís e educativos e Utjouwerij Fryslân que edita literatura frisoa. Tamén publica as revistas *De Moanne* de contido xeral e *De Pompeblêden* dedicada ao ensino, á literatura infantil, á política lingüística e á lingua frisoa. Tamén mantén plataformas para o ensino do frisón en Internet mediante *Edufrysk* e *Freemwurk*. Tamén se encarga de desenvolver o proxecto Volangteers, un programa europeo para o desenvolvemento de linguas minorizadas a estudantes estranxeiros, e que xunto con Frisia está implantado tamén en Galicia.

## Véxase tamén 
### Outros artigos 
*Fundación Elektroanyske Letteren Fryslân

### Ligazóns externas 
*Web oficial , ,
Five Miles Out

***Five Miles Out*** é o sétimo disco do músico inglés Mike Oldfield, lanzado o 19 de marzo de 1982. É un dos poucos álbums nos que Oldfield interpreta as voces prinipais, xa que se caracteriza en non confiar nas súas capacidades vocais.

## Listaxe de cancións
Estación de ferrocarril

[300px|miniatura|Estación de [Frankfurt.|alt=]]Unha **estación ferroviaria** ou **estación de ferrocarril** é unha instalación ferroviaria con vías á que poden chegar e desde a que se poden expedir trens. Componse de varias vías, con desvíos entre elas, e delimítase por sinais de entrada e saída. Adicionalmente son un punto de acceso ao ferrocarril de pasaxeiros e mercancías, aínda que non é unha condición indispensable para ser unha estación.

Adoitan comporse de plataformas xunto ás vías e un edificio de viaxeiros con servizos como venda de billetes e sala de espera.

## Denominacións regulamentarias 
Unha estación é segundo o **Regulamento de Circulación Ferroviaria** vixente na rede ferroviaria galega (pertencente na súa totalidade á **Rede Ferroviaria de Interese Xeral** do Estado español): "Unha infraestrutura ferroviaria consistente nunha instalación de vías e os seus aparatos asociados, protexida con sinais, e na que se desenvolven procesos de circulación.A efectos deste Regulamento consideraranse estacións os Postos de Bloqueo, Postos de Banalización, Postos de Cantonamento, Postos de Adiantamento e Estacionamento de Trens e as Bifurcacións. Tamén os Cambiadores de Largo e as Bases de Mantemento, cando non estean integrados dentro doutra estación." 

### Tipos, clases ou subdivisións 
**Estación telemandada:** nas que o seu control e accionamento das súas instalacións se realiza a distancia.

**Estacións colaterais:** estacións contiguas que nun momento concreto, interveñen no bloqueo.

Ficheiro:Estacionrenfeacoruña.jpg|Estación da Coruña
Ficheiro:Copenhagen H street side.JPG|Estación de Copenhague
Ficheiro:Gare de Lyon xCRW 1306.jpg|Estación de París-Lyon, en París
Ficheiro:Madrid Atocha station.JPG|Estación de Atocha, en Madrid

## Notas 
## Véxase tamén 
### Outros artigos
*Apeadoiro
*Estacións de tren de Galicia
Demetri Martin

**Demetri Martin**, nado o 25 de maio de 1973 en Nova York, é un humorista e actor estadounidense.

## Traxectoria 
Martin é coñecido polas súas contribucións a *The Daily Show* e polo seu programa *Important Things with Demetri Martin* (2009-2010) en Comedy Central, protagonizou o filme *Taking Woodstock* (2009).
Merín, Merín, Vedra

**Merín** é un lugar da parroquia de Merín no concello coruñés de Vedra na comarca de Santiago. Tiña 6 habitantes no ano 2009 segundo datos do Instituto Nacional de Estadística, dos cales eran 2 homes e 4 mulleres.

## Lugares e parroquias
### Lugares da parroquia de Merín
### Parroquias de Vedra
San Cristovo, Merín, Vedra

**San Cristovo** é un lugar da parroquia de Merín no concello coruñés de Vedra na comarca de Santiago. Segundo o Instituto Nacional de Estadística en 2009 tiña 24 habitantes (dez homes e catorce mulleres).
## Toponimia 
O topónimo **San Cristovo** é un haxiotopónimo referido a Cristovo de Licia, e débese á presenza no lugar da igrexa parroquial de San Cristovo de Merín.

## Patrimonio
En San Cristovo sitúase a igrexa parroquial, a casa reitoral, o cemiterio, o local social e un cruceiro. Onde estaba antigamente a igrexa parroquial está a Fonte do Santo, á cal se lle atribúen propiedades milagreiras.

## Lugares e parroquias 
### Lugares da parroquia de Merín 
### Parroquias de Vedra
Jon Stewart

**Jon Stewart**, nado **Jonathan Stuart Leibowitz** o 28 de novembro de 1962 en Nova York, é un satirista político, presentador de televisión, actor e humorista estadounidense, amplamente coñecido no seu país como o presentador de *The Daily Show*, un informativo satírico que emite Comedy Central.

## Traxectoria 
Stewart comezou como humorista na década de 1980, chegou á televisión como presentador en 1991 de *Short Attention Span Theater* de Comedy Central. En 1992tivo o seu propio programa na MTV chamado *You Wrote It, You Watch It*, e posteriormente tivo outro programa na cadea *The Jon Stewart Show* (1993-1995) e en 1999 converteuse no presentador de *The Daily Show* substituíndo a Craig Kilborn, sendo tamén un dos produtores executivos e guionistas do programa centrándoo máis cara a política, levou un Emmy en 2001 e dous Peabody. Tamén actuou en varias películas como *Big Daddy* (1998) ou *Death to Smoochy* (2002).

Stewart gañou recoñecemento coa súa crítica satírica e acerba de personalidades dos medios de comunicación, en particular da CNN, Fox News Channel e MSNBC. Os críticos afirman que Stewart pretende tratar de vez á política como unha broma e dar leccións de civismo. Stewart concorda, dicindo que nin o seu programa nin a súa canle pretende outra cousa que a sátira e a comedia, aínda así o seu programa foi candidato e gañou premios pola súa cualidade xornalística e informativa. Stewart presentou os premios Óscar en dúas ocasións (2006 e 2008) e é coautor do libro ''America (The Book): A Citizen's Guide to Democracy Inaction*, que foi un dos libros máis vendidos nos Estados Unidos en 2004 e *Earth (The Book): A Visitor's Guide to the Human Race'' editado en 2010.

## Notas
Pla d'Urgell

[250px|miniatura|Praza da vila de [Mollerussa, capital comarcal.]]
'''Pla d'Urgell''' é unha comarca da provincia de Lleida, en Cataluña. Limita coas comarcas da Noguera, Segrià, Garrigues e Urgell, e a súa capital é Mollerussa. En 2009 tiña 30.153 habitantes.

A comarca foi creada en 1988 logo de aprobarse nun referendo.

## Concellos 
## Véxase tamén 
### Ligazóns externas 
* Páxina web do Consell Comarcal do Pla d'Urgell
Tubo de raios catódicos

dereita|miniatura|250px|Diagrama en corte dun tubo de raios catódicos usado en televisores e monitores en cor:**1.**&nbsp;Canóns de electróns**2.**&nbsp;Feixes de electróns**3.**&nbsp;Máscara frontal**4.**&nbsp;Capa de fósforo con pigmentos vermello, verde e azul**5.**&nbsp;Detalle da capa de fósforo
Un **tubo de raios catódicos** (**TRC**, coñecido tamén polas súas siglas en inglés **CRT** de *cathode ray tube*) é un sistema de presentación de imaxes que consiste nunha válvula termoiónica que contén un canón de electróns e unha pantalla fluorescente e os dispositivos internos ou externos, precisos para acelerar e desviar o raio de electróns e que se usa para crear imaxes de luz emitidas ao impactaren os electróns en puntos determinados da pantalla fluorescente. Emprégase en televisores, monitores, osciloscopios ou radares. Inventouno Ferdinand Braun en 1897, desde a primeira década do século XXI estase a substituír por pantallas de plasma e LCD.

## Funcionamento 
O último ánodo da válvula recóbrese dun elemento capaz de emitir luz cando un feixe de electróns incide sobre el. Para poder controlar a intensidade do punto da imaxe, colócanse no camiño dos electróns uns terminais que fan o efecto de lente electrónica que permiten que todos os electróns do feixe incidan nun punto estreito da pantalla. Exteriormente colócanse unhas bobinas coas que se controla un campo magnético que despraza o feixe de electróns por toda a pantalla, iluminándoa en todos os seus puntos, controlando axeitadamente a intensidade do feixo en cada momento, xérase unha imaxe na pantalla.

## Véxase tamén 
### Outros artigos 
* Raios catódicos
Terra Alta

A **Terra Alta** é unha comarca da provincia de Tarragona, en Cataluña. Limita coas comarcas da Ribera d'Ebre, Baix Ebre e Matarraña, esta última pertencente a Aragón. A súa capital é Gandesa. En 2009 tiña 12.943 habitantes.

## Concellos 

## Véxase tamén 
### Outros artigos
* Parque Natural de Els Ports (Terras do Ebro-Reserva da biosfera)

### Ligazóns externas 
* Sitio oficial da Terra Alta 
* Información da Generalitat de Catalunya
Miranda, Asturias

**Miranda** (en ) é un concello do Principado de Asturias, en España.

Limita ao norte con Salas, ao leste con Grau, ao sur con Somiedo e Teberga, e ao oeste con Tinéu. A capital deste concello é Belmonte. Conta cunha poboación de 1&nbsp;855 habitantes (2008).

A súa capital, Belmonte, atópase a 200 metros sobre o nivel do mar, aínda que o seu territorio supera nun 70%, a media de 800 metros. Ten unha extensión de 208&nbsp;km². O concello atópase a 56 quilómetros de Oviedo.

## Notas 
## Véxase tamén 
### Ligazóns externas 
* Sitio web
Barón de Münchhausen

**Karl Friedrich Hieronymus von Münchhausen**, Barón de Münchhausen, nado o 11 de maio de 1720 en Bodenwerder (Baixa Saxonia) e finado o 22 de febreiro de 1797, foi un militar e señor rural alemán. Os relatos das súas aventuras serviron de base para a célebre serie *As Aventuras do Barón de Münchhausen*, compiladas por Rudolph Erich Raspe e publicadas en Londres en 1785. Son historias fantásticas e moi esaxeradas, propagadas sobre todo no xénero de literatura xuvenil.

## As "aventuras" 
Durante a xuventude Münchhausen serviu como paxe de Anthony Ulrich II, Duque de Brunswick-Lüneburg, e máis tarde entrou no exército ruso. Serviu ata 1750, participando en particular de dúas campañas contra os turcos. Ao volver a casa, comezou a espallar varias historias sobre as súas aventuras.

De acordo coas historias, recontadas por outros, os feitos incribles do Barón incluían viaxes en bolas de canón, xornadas pola Lúa e a fuga dun pantano ao tirar de si mesmo polos propios cabelos (ou polos cordóns das botas, dependendo da versión ).

Ficheiro:Paul Gustave Doré (1832-1883) - Baron von Münchhausen (1862) - 009.jpg|*Barón de Münchhausen por Gustave Doré*
Ficheiro:Munchausen by Gustave Dore (31030896).jpg|*Caricatura do Barón de Münchhausen por Doré*

## Véxase tamén 
### Outros artigos 
* As Aventuras do Barón de Münchhausen
María Socorro Cea Vázquez

**María Socorro Cea Vázquez**, nada en Melide o 1 de abril de 1970, é unha mestra e política galega vinculada ao BNG.

## Traxectoria 
A súa primeira aparición en política foi en 1999 ocupando o posto número cinco da candidatura do BNG de Melide, sen resultar elixida. En 2003 encabezou a candidatura nacionalista e logrou pasou de 2 a 4 concelleiros, reforzándose como alternativa ó goberno do PP. Nese mandato foi designada deputada provincial, durante o cal foi voceira do BNG na Deputación. A finais de 2003 foi elixida membro do Consello Nacional e da Executiva Nacional do BNG, responsabilidades que abandonou a finais de 2006 para dedicarse por completo á política municipal.

Nas eleccións municipais de 2007 preséntase por segunda vez como cabeza de lista do BNG, obtendo seis concelleiros o que fai perder a maioría absoluta ao PP. En xuño de 2007 foi elixida alcaldesa de Melide co apoio do único concelleiro do PSdeG-PSOE, con quen gobernou ata o final da lexislatura. Nas municipais de 2011 perdeu a alcaldía en favor do PPdeG, que logrou a maioría absoluta. En abril de 2012 renunciou como portavoz e concelleira.

Regresou ao ensino despois de nove anos de excedencia dedicados de xeito intenso á política como voceira do BNG. A pesar de deixar a política activa en 2012, nunca abandonou a súa militancia nacionalista e segue sendo unha activista cultural e política; así como unha loitadora comprometida coa causa feminista, ecoloxista, xustiza social e memoria.

## Vida persoal 
Está casada dende 1995 co escritor Xosé de Cea (Xosé García Rodríguez) e ten dous fillos.

## Notas 
## Véxase tamén 
### Outros artigos 
*Eleccións municipais en Melide

### Ligazóns externas 
*Biografía en galegos.info
Francis Willughby

**Francis Willughby**, nado en Middleton Hall (Warwickshire) o 22 de novembro de 1635 e finado o 3 de xullo de 1672, foi un ornitólogo e ictiólogo inglés.

## Traxectoria 
Fillo de Sir Francis Willughby, estudou no colexio de Sutton Coldfield e no Trinity College, Cambridge. 

En Cambridge foi alumno de John Ray. En 1662 ambos viaxaron á costa oeste de Inglaterra para estudar o aniñamento das aves mariñas. Entre 1663 e 1666 percorreron Europa xuntos, viaxando a través de Holanda, Alemaña, Suíza e Italia. En Nápoles separáronse e Willughby volveu a través de España. Ao volver a Inglaterra fixeron plans para publicar os seus estudos. Willughby morreu durante a preparación do traballo pero Ray publicou a obra de Willughby *Ornithologia libri tres* en 1676, cunha edición en inglés dous anos despois. Este traballo considérase o comezo da ornitoloxía científica en Europa, revolucionando a taxonomía ao organizar as especies de acordo coas súas características físicas. Ray tamén publicou a obra de Willughby *De Historia piscium* (1686).

En 2003 o estudo científico dos xogos foi publicado (co nome de ''Francis Willughby's Book of Games*) facendo dispoñible para o gran público por primeira vez unha descrición detallada dun conxunto de xogos do século XVII. Esta foi a primeira obra deste estilo en inglés e é comparable á obra *Libro dos xogos''.

## Véxase tamén 
### Bibliografía 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
*